
Grup Caliu 

iniciatives socials 




Calor, platja o 
muntanya, 
migdiades, sopars a 
la fresca, viatges... 

Són el còctel 
perfecte per gaudir 
de l’estiu i poder 
retornar amb més 
forces. 

Fins setembre! 
Bones Vacances! 

Isabel Carré 

GRUP CALIU tancarà les seves portes el proper dijous 14 de juliol, que serà el 
darrer dia de secretaria. Tornarem el proper dilluns 12 de setembre. 

Si necessiteu posar-vos en contacte amb nosaltres després d’aquesta data, 
ens podeu enviar un correu electrònic a arupcaMu@vahoo.es durant tot el 
mes de juliol i agost, o deixar un missatge al nostre contestador automàtic, 
al 93.237.27.16 (opció telefònica fins el 29/07/2016). 

TROBADA FAMILIARS AL CALIU 

El proper dia 18 de juliol a les 19h, ens reunirem al local del 
Caliu un grup de familiars per parlar del sopar dels 25 anys, no 
es una reunió formal, però tots sereu benvinguts. 

Maite Ruiz 

REVETLLA DE SANT JOAN 2016 - AL BARRI DE GRÀCIA 



EL CALIU INFORMA ■ grupcaliu@yahoo.es - www.grupcaliu.cat 


8 


Núm. 98 Juliol 2016 









Grup Caliu 

iniciatives socials 


BUTLLETÍ DE I PER A LES FAMÍLIES l/O TUTORS/ES DEL GRUP CALIU 


BON ESTIU A TOTHOM!!!! 


ara.cat 


Ens cal gent que es fiqui en problemes 

CARLES CAPOEVILA | ACTUALITZADA EL 17/06/2016 18:40 


Hl HA CENT a qui li agrada ficar-se en problemes. S'hi dedica. I no per morbo ni per vici: per 
arreglar-los. Són així d'optimistes o inconscients. D'alguns dels que ho fan professionalment 
en diem educadors socials i treballadors socials. Són disciplines diferents, però amb aquest 
punt en comú: es fiquen allà on hi ha embolics dels grossos. I no de manera tangencial, al 
bell mig. Acompanyan mediarsòn els verbs que conjuguen més. I han de ser persones 
d'acció, han d'aparcar els substantius perquè els toca actuar. 


En una societat en què s'imposa el "No t'hi fiquis", en què mirem cap a una altra banda 
perquè prou feina tenim amb nosaltres, en un món professional fragmentat en 
departaments que competeixen més que no pas col·laboren, en què ens encolomem les 
culpes els uns als altres en lloc de buscar sortides, hi ha oficis que consisteixen a ficar-se en 
problemes entre persones. Tot i saber que quan dos es barallen el tercer té les de rebre. I els 
cridem allà on hi ha persones vulnerables, addiccions, solitud, maltractaments, malalties 
greus. 


Allà on hi ha un educador 
social o un treballador social 
hi ha una mirada global i 
artesana, la de reparació i la 
de reforma 


Allà on hi ha un educador social o un treballador 
social hi ha una mirada global i artesana, la de 
reparació i la de reforma, la d'intervenir abordant 
les causes i les conseqüències, la de la 
reconstrucció. El sol fet d'assumir que ens calen 
és admetre que cal posar les persones i els 
contextos al centre. Per això en necessitarem cada cop més, i millors, i convindrà 
escoltar-los i donar-los més marge de maniobra. Ens han d'ajudar amb la prevenció, a donar 
importància a les emocions, a les relacions. A restablir vincles de confiança amb la societat 
L’adjectiu que els identifica és social, perquè vivim junts i ens calen complicitats. I el nom és 
educador, perquè l'educació és sempre la solució, o treballador, perquè el món l'arreglarem 
fent feina. 

OtníomoyV àxj i yoúz inlbe/iiosv 

1. Capacidad para dïsfrutar cada momento 

2. Pérdida de interès en juzgar a los demàs 

3. Pérdida de interès en juzgarse 
A. Pérdida de interès en interpretar las 
acciones de los demàs. 

5. Pérdida de interès en los conflictos 

6. Pérdida de interès en preocuparse 

7. Momentos desbordantes de valoración 

8. Conexión con los otros y la naturaleza 

9. Frecuentes ataques de risa 

10. Tendencia a dejar que las cosas fluyan 

11. Tendencia a actuar espontàneamente 

12. Receptividad al amor de los demàs 



Som capaços de sentir-nos en PAU?? 

Us faig arribar una relació de símptomes que ens poden ajudar a 

sentir-nos millor. 

Practiqueu per aconseguir millor la vostra PAU INTERIOR 

Bones vacances!!! 

W-V 6 2016 


V Congrés del 
Tercer Sector Social 


h rl 


Taula d'entitats 
del Tercer Sector Social 
de Catalunya 


Créixer socialment 


+Equitat 


Quan? 

U-17 DE JUNY 


DE 2016 




La Taula d'entitats del Tercer Sector de Catalunya 
ha presentat les seves prioritats i reptes principals 
pels propers 2 anys. Aquestes propostes les ha 
presentat el president de la institució, Oriol Illa, 
en el discurs de cloenda del V Congrés del Tercer 
Sector Social que s'ha celebrat aquests tres últims 
dies a Barcelona sota el lema 'Creixer Socialment'. 
El V Congrés del Tercer Sector Social ha comptat 
amb la participació de prop de 1.800 persones, de 
40 ponents nacionals i internacionals, 

En la cloenda del V Congrés s'ha fet públic el 
manifest final que ressalta "el compromís 
col·lectiu de les entitats socials amb el creixement 
social de Catalunya". El manifest del V Congrés 
reclama que "les polítiques socials se situïn al 
centre de tots els programes i projectes polítics, i 
la reducció de les desigualtats esdevingui 
l'objectiu primordial dels pressupostos públics i 
de les polítiques redistributives de la riquesa". 

Per a les entitats socials catalanes reunides 
durant aquests tres dies en el seu V Congrés, els 
reptes i objectius més importants del Tercer 
Sector Social per als propers dos anys, fins a la 
celebració del VI Congrés del Tercer Sector Social 
el 2018, són els següents: 


Repte 


HABITATGE 

OCUPACIÓ 


Objectiu 


Duplicar el nombre d'habitatges que gestiona 
el Tercer Sector Social. Passar de 1.500 a 3.000. 

Enfortir la capacitat del Tercer Sector per 
incorporar al mercat laboral els col·lectius més 
vulnerables 


INTEGRACIÓ SOCIAL Dissenyar conjuntament i fer realitat una única 

SANITÀRIA xarxa d'atenció social i sanitària 


B Transformar el model d'intervenció social 

ATENCIÓ COMUNITÀRIA 

perquè sigui més comunitari 


TRANSFORMACIÓ 

DIGITAL 


Integraria tecnologia mòbil i digital en el 
funcionament i en els serveis que presten les 
entitats socials. 

CAPACITAT ECONÒMICA 


Instrumentar mecanismes que estimulin la 
inversió privada en projectes de les entitats 
socials 


■ CONCERTACIÓ AMB LES 
ADMINISTRACIONS 
PÚBLIQUES 


Implantar els nous 'concerts socials' per donar 
estabilitat als serveis de les entitats, i destinar 
les subvencions a la promoció i foment 
d'activitats 

ECONOMIA SOCIAL 


Articular els actors de l'Economia Social i 
aconseguir una llei de l'Economia Social 

La intel·ligència emocional és un concepte 
definit per Mayer definit com, "una habilitat per 
percebre, assimilar, comprendre i regular les 
pròpies emocions i les dels altres, promovent 
un creixement emocional i intel·lectual. Una 
emoció és un procés que s’activa quan 
l’organisme detecta algun perill, amenaça i 
desequilibri amb la finalitat de posar en marxa 
recursos que es troben al seu abast per 
controlar la situació (Fernàndez - Abascal i 
Palermo, 1999). 


Per tant, les emocions són mecanismes que ens ajuden a reaccionar amb rapidesa davant 
successos inesperats que funcionen de manera automàtica, són impulsos per actuar. 

Cada emoció prepara a l’organisme per a una classe diferent de resposta; per exemple, la por 
provoca un augment del batec cardíac que fa que arribi més sang als músculs afavorint la 
resposta de fugida. Les emocions són pròpies de l’ésser humà. Es classifiquen en positives i 
negatives en funció de la seva contribució al benestar o malestar. Totes les emocions, tant de 
caràcter positiu com de caràcter negatiu, compleixen funcions importants per a la vida. Totes les 
emocions són vàlides. No existeixen emocions bones o dolentes. Les emocions són energia i 
l’única energia que és negativa és l’energia estancada. Per aquesta raó, és necessari expressar 
les emocions negatives retingudes que poden desencadenar problemes majors. Podem 
aprendre a manejar-nos amb els nostres estats emocionals. 

Hl HA SIS CATEGORIES BÀSIQUES D’EMOCIONS: 

• POR: Anticipació a una amenaça o perill (real o imaginari) que produeix ansietat, incertesa, 
inseguretat. 

• SORPRESA: Sobresalt, sorpresa, desconcert. És molt transitòria i ens permet una 
aproximació cognitiva per saber què està passant. La por és necessària, ja que ens serveix 
per apartar-nos d’un perill i actuar amb precaució. 

• AVERSIÓ: Disgust o fàstic cap aquell que tenim davant. 

• IRA : Ràbia, enuig que apareix quan les coses no surten com volem o ens sentim amenaçats 
per alguna cosa o algú. 

• ALEGRIA: Sensació de benestar i seguretat que sentim quan aconseguim algun desig o 
veiem complerta alguna il·lusió. 

• TRISTESA: Pena, solitud, pessimisme davant la pèrdua d’alguna cosa important o quan ens 
han decebut. La funció de la tristesa és la de demanar ajuda. Ens motiva cap a una nova 
reintegració personal. Ens ajuda a orientar-nos, a saber què fer, davant una situació nova. 

Ens produeix rebuig i solem allunyar-nos-en. És adaptatiu quan impulsa a fer alguna cosa per 
resoldre un problema o canviar una situa- ció difícil. Pot comportar risc d’inadaptació quan 
s’expressa de manera inadequada. 

Se conscient de les nostres emocions ens ajuda a sentir-nos millor. Maite Ruiz 

